b"\n_START_ARTICLE_\nSeberang Perak\n_START_SECTION_\nArah jalan\n_START_PARAGRAPH_\nProjek Seberang Perak adalah meliputi kawasan seluas 80,000 hektar yang terletak di tebing kanan Sungai Perak antara Selat Melaka di sebelah Barat dan Jalan Ipoh-Beruas di sebelah Utara._NEWLINE_Jika anda dari Kuala Lumpur anda menuju ke Teluk Intan terlebih dahulu. Kemudian ke arah Bagan Datoh. Sampai di Jambatan Batu 5, belok ke kanan menuju ke Lumut. Di pertengahan jalan anda akan jumpa dengan dengan papan tanda Sungai Dedap atau Changkat Lada, di sanalah [Seberang Perak, di mana padi ditanam bak saujana mata memandang.\n_START_SECTION_\nAsal nama Seberang Perak\n_START_PARAGRAPH_\nNama Seberang Perak adalah cantuman dua kata . Seberang bermaksud di sebelah depan sungai . Perak pula sejenis permata yang berkilau yang kelihatan di dasar sungai . Sebenarnya kilauan permata yang di lihat di dasar sungai ialah 'bijih timah'.\n_START_SECTION_\nProjek Bersepadu Seberang Perak\n_START_PARAGRAPH_\nAgensi pertanian Felcra ditugaskan membangunkan tanah terbiar dan tanah pertanian di Seberang Perak . Pelbagai pendekatan digunakan bagi memajukan kawasan ini.\n_START_SECTION_\nPengurusan Projek\n_START_PARAGRAPH_\nProjek pembangunan Bersepadu Seberang Perak dilaksanakan oleh berbagai Jabatan atau agensi kerajaan.\n_START_SECTION_\nKonsep\n_START_PARAGRAPH_\nProjek Pembangunan Bersepadu Seberang Perak dijangka menelan RM344 juta akan menempatkan seramai 4000 orang peserta batu dengan keluasan 12067 hektar untuk tanaman padi , kelapa sawit dan koko. Di samping peserta di kawasan padi lama yang berkeluasan 4370 hektar terdiri daripada 481 orang peserta FELCRA dan lebih 1500 penduduk awam._NEWLINE_Sistem saham di bawah pengurusan FELCRA dilaksanakan untuk tanaman kelapa sawit, koko dan padi baru. Setiap peserta akan memiliki saham 6 ekar mengandungi tanaman kelapa sawit, koko dan padi._NEWLINE_Bagi sawah-sawah padi lama dilaksanakan secara sistem lot oleh peserta-peserta dan orang-orang awam sendiri .\n_START_SECTION_\nPelaksanaan\n_START_PARAGRAPH_\nKajian oleh Snowy Mountain Engineering Corporation , Konsultan KPM Khidmat dan Universiti Sains Malaysia dengan pembiayaan Bank Dunia. Bank Dunia setuju membiayai projek itu dalam bentuk pinjaman. Kos projek dianggarkan US143 juta, tapi US46 juta dibiayai daripada pinjaman Bank Dunia bagi tempoh mulai 1981 hingga 1988._NEWLINE_FELCRA telah memulakan operasi ladang sejak 1979 dengan membersihkan kawasan padi, kelapa sawit dan koko.\n_START_SECTION_\nPemasaran\n_START_PARAGRAPH_\nPengeluaran padi dijangka lebih 60000 metrik tan setahun. Lembaga Padi dan Beras Negara akan menyediakan kemudahan pengeringan , menyimpan dan mengilang padi. Sebuah kilang padi akan didirikan._NEWLINE_Pengeluaran kelapa sawit dijangka mencapai 165,000 tan setahun. FRLCRA akan membina kilang memproses kelapa sawit ._NEWLINE_Pemprosesan dan pemasaran koko dilaksanakan oleh FELCRA. Kilang penapaian dan pengeringan akan didirikan oleh FELCRA."